Diari Oficial de la Generalitat Valenciana


Sumari del DOGV 1246, del 16-02-1990 (1990/816580)

DECRET 22/1990, de 31 de gener, del Consell de la Generalitat Valenciana, pel qual s'accepta la cessió, a títol gratuït, de la propietat d'un solar de 13.630 m2, situat a Benidorm, partida del «Salt de l'Aigua», realitzada per l'Ajuntament de Benidorm.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/01/31/22/dof/vci/html**

### Dades del document

Número de DOGV
:   1246

Data del DOGV
:   16-02-1990

Secció del DOGV
:   DISPOSICIONS GENERALS

Número del document
:   1990/816580


Data del document
:   31-01-1990

Organisme emissor
:   Conselleria d'Economia i Hisenda

Tipus de document
:   Decret

Decret 22/1990, de 31 de gener, del Consell de la Generalitat Valenciana, pel qual s'accepta la cessió a títol gratuït, de la propietat d'un solar de 13.630 m2, situat a Benidorm, partida del "Salt de l'Aigua", realitzada per l'Ajuntament de Benidorm.  
La Comissió Municipal de Govern de l'Ajuntament de Benidorm, en sessió plenària realitzada el dia 22 de gener de 1987, ratificada per l'Ajuntament en Ple en la sessió del dia 17 de febrer de 1987, acordà la cessió gratuïta a la Generalitat Valenciana d'un solar situat en la Partida del «Salt de l'Aigua», del qual és propietari l?esmentat Ajuntament.  
Aquesta cessió es realitza amb el fi determinant de construir-hi un Institut de BUP.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i formalització de la cessió gratuïta del solar realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la reunió del dia 31 de gener de 1990,  
DECRETE:  
Article 1  
S'accepta la cessió, a títol gratuït, realitzada per l'Ajuntament de Benidorm, del solar següent:  
Parcel·la de terreny en el terme de Benidorm, Partida Salt de l'Aigua. Ocupa una superfície de tretze mil sis-cents trenta metres quadrats.  
Confronta: nord, resta de finca matriu de la qual se segrega en una faixa de terreny que en els punts més estrets té vuit metres d'amplària; est, més resta de finca de la qual se segrega; sud, el Municipi de Benidorm; i oest, camí.  
Inscrita en el Registre de la Propietat de Benidorm núm. 2, secc. 3a, tom 677, llibre 191, foli 212, finca 16.463, inscripció 1a.  
Article 2  
Aquesta cessió gratuïta del solar esmentat comporta el compromís, per part de la Generalitat Valenciana, de construir-hi un Institut de BUP.  
Article 3  
La propietat de l'immoble s'haurà d'incorporar a l'Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest Decret.  
València, 31 de gener de 1990.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI